**R O M Â N I A (nu produce efecte juridice)\***

**JUDEŢUL MUREŞ**

**Direcția Activități social-culturale patrimoniale și comerciale**

**Serviciul Activități culturale, sportive, de tineret și locativ**

**Nr. 14.859 din 24 februarie 2021 Iniţiator**

 **PRIMAR**

 **SOÓS ZOLTÁN**

**REFERAT DE APROBARE**

**privind aprobarea Metodologiei ( Ghidul solicitantului) acordării finanţărilor nerambursabile din fondurile bugetului local al municipiului Tîrgu Mureş pentru acțiuni/programe/proiecte culturale**

Prin H.C.L. 89/2018 a fost aprobată metodologia acordării finanţărilor nerambursabile pentru programe/proiecte culturale (inclusiv Contractul tip) din bugetul local, în conformitate cu Ordonanţa Guvernului 51/1998 privind îmbunătăţirea sistemului de finanţare a programelor, proiectelor şi acţiunilor culturale, cu modificările și completările ulterioare. Metodologia a fost modificată și completată prin HCL 48/2020.

**Comisia** pentru activităţi ştiinţifice, învăţământ, sănătate, cultură, sport, agrement şi integrare europeană, probleme de minorităţi şi culte, în dorința de a ușura accesul la finanțarea nerambursabilă propune ca documentațiile solicitanților să cuprindă următoarele :

1. Formular de solicitare a subvenției ( care include Bugetul cumulat de venituri și cheltuieli al acțiunilor, proiectelor, programelor culturale , Bugetul detaliat, Descrierea detaliată a acțiunilor/proiectelor/programelor, Graficul de derulare al activităților. ).Ca anexe la acest formular se solicită fundamentarea tuturor categoriilor de cheltuieli prevăzute în buget.

 2. Dovada existenţei surselor de finanţare proprii sau oferite de terţi:

- scrisori de intenţie din partea tertilor;

* contracte de sponsorizare;

- alte forme de sprijin financiar ferm din partea unor terţi;

- declaraţie pe proprie răspundere, autentificată la notariat, privind existenţa contribuţiei proprii, etc.

3. Dovada personalităţii juridice sau Autorizaţia de persoană fizică în baza L.300/2004 cu modificările şi completările ulterioare (în cazul persoanelor fizice autorizate). Pentru entitățile care au beneficiat de finanțare nerambursabilă în anul anterior aceste documente se depun DOAR în cazul în care au apărut modificări.

4. Actul constitutiv, statutul şi certificatul de inregistrare fiscala, si actele adiţionale, după caz (persoane juridice). Pentru entitățile care au beneficiat de finanțare nerambursabilă în anul anterior aceste documente se depun DOAR în cazul în care au apărut modificări.

5. Dovada depunerii Situațiilor financiare anuale la data de 31 decembrie a anului precedent. in cazul in care acestea nu sunt finalizate, se va depune dovada înregistrării situatiilor aferente exercitiului financiar anterior.

6. Ultimul extras de cont bancar - pentru evidențierea codului IBAN

 7. Documente privind colaborarea sau parteneriatul cu alte consilii locale sau cu organizaţii guvernamentale şi neguvernamentale, dacă este cazul;

 8. Certificat fiscal din care sa rezulte ca solicitantul nu are datorii catre stat sau bugetul asigurărilor sociale ( Certificatul de atestare fiscală pentru persoane juridice/fizice autorizate eliberat de către Administraţia Finanţelor Publice Mureş în luna în care se depune solicitarea pentru obţinerea finanţării).\*

 9. Declarație conform anexei \_\_\_\_\_\_\_\_

 10. Copie legalizată după actul de identitate ( în cazul persoanelor fizice autorizate).

 11. Alte documente considerate relevante de către aplicant.

\* Pentru verificarea existenței datoriilor către bugetul local se va solicita de la serviciul de specialitate situația pentru toți aplicanții.

Deasemenea se propune modificarea grilei de evaluare .

La categoriile de cheltuieli eligibile, la cheltuieli de cazare se propune specificarea faptului ca se admite doar cazarea la unități de maxim 3 stele/margarete.

Comisia de selecție, ca și cea de soluționare a contestațiilor vor avea în componență și specialiști externi ( 3 pers.) , cu cel putin 3 ani de vechime în domeniul cultural care vor fi remunerați pentru activitatea lor cu suma de 2.000 lei brut / persoană cei din Comisia de selecție, respectiv 1000 lei brut/persoană cei din Comisia de soluționare a contestațiilor (art.12 și art.16 din OG 51/1998 cu modificările și completările ulterioare). Componența nominală a comisiilor va fi făcută publică doar după încheierea procedurii de selecție/contestație, respectiv după aprobarea de către Consiliul local a sumelor pentru fiecare proiect în parte. Membrii comisiilor vor fi numiți prin Dispoziție de Primar.

Pentru a ușura modul de decontare a sumelor primite ca finanțare nerambursabilă s-a întocmit un ghid privind decontarea cheltuielilor care cuprinde actele necesare a fi depuse la decont, pe fiecare categorie de cheltuieli.

Prevederile legale impun ca, în cazul organizării unei singure sesiuni de selecție, în termen de 30 de zile de la aprobarea bugetului să fie anunțat termenul limită de depunere a solicitărilor de finanțare nerambursabilă. Anunţul public privind sesiunea de selecţie este comunicat pe site-ul autorităţii finanţatoare, precum şi în presa scrisă şi audiovizuală, după caz, cu cel puţin 30 de zile calendaristice înainte de data limită pentru depunerea solicitărilor de finanțare nerambursabilă.

În Ghidul solicitantului trebuie specificată suma aprobată de către Consiliul local în buget pentru finanțări nerambursabile. Pentru anul 2021 suma alocată în acest scop este de \_\_\_\_\_\_\_\_\_ lei.

Având în vedere cele prezentate mai sus supunem spre aprobare consiliului local **Metodologia (Ghidul solicitantului) acordării finanţărilor nerambursabile din fondurile bugetului local al municipiului Tîrgu Mureş pentru acțiuni/programe/proiecte culturale** ( modificată în sensul celor de mai sus) – conform anexei, data limită de depunere a cererilor de finanțare nerambursabilă de\_\_\_\_\_\_\_

AVIZ favorabil al

 Direcţiei Activităţi Social-Culturale,Patrimoniale și comerciale

 Serviciul Activităţi Culturale, Sportive , Tineret şi Locativ

 Director ex.adj. Șef Serviciu

Cosmin Blaga Zătrean Marina Ciugudean

 Director

 Korpádi György

**\*Actele administrative sunt hotărârile de Consiliu local care intră în vigoare şi produc efecte juridice după îndeplinirea condiţiilor prevăzute de art. 129, art. 139 in O.U.G. nr. 57/2019 privind Codul Administrativ**

**R O M Â N I A**

**JUDEŢUL MUREŞ**

**CONSILIUL LOCAL AL MUNICIPIULUI TÂRGU MUREŞ**

 Proiect

  **(nu produce efecte juridice) \***

 **Iniţiator**

 **PRIMAR**

 **SOÓS ZOLTÁN**

**H O T Ă R Â R E A nr. \_\_\_\_\_\_**

**din \_\_\_\_\_\_\_\_\_\_\_\_\_\_\_\_\_\_\_\_\_ 2021**

**privind aprobarea Metodologiei acordării finanţărilor nerambursabile din fondurile bugetului local al municipiului Tîrgu Mureş pentru acțiuni/programe/proiecte culturale.**

***Consiliul local al municipiului Târgu Mureş, întrunit în şedinţă ordinară de lucru,***

**Având în vedere:**

1. Referatul de aprobare nr. 14.859 din 24.02.2021 iniţiat de Primar prin Serviciul Activități culturale, sportive, de tineret și locativ privind aprobarea Metodologiei acordării finanţărilor nerambursabile din fondurile bugetului local al municipiului Tîrgu Mureş pentru acțiuni/programe/proiecte culturale.
2. Avizul/Avizele favorabil(e) al(e) Compartimentului/Compartimentelor de specialitate
3. Raportul Comisiilor de specialitate din cadrul Consiliului local municipal Târgu Mureş

 **În conformitate cu prevederile :**

* Ordonanței Guvernului nr. 51/1998 privind îmbunătăţirea sistemului de finanţare a programelor, proiectelor şi acţiunilor culturale, cu modificările și completările ulterioare.
* Legii nr. 24/2000 privind normele de tehnică legislativă pentru elaborarea actelor normative, republicată, a Legii nr. 52/2003 privind transparenţa decizională în administraţia publică, republicată,
* art. 129 alin.(1), alin.(14), art.196, alin.(1), lit. „a” şi ale art. 243, alin. (1), lit. „a” din OUG nr. 57/2019 privind Codul administrativ, cu modificările şi completările ulterioare

**H o t ă r ă ş t e** :

**Art. 1.** Se aprobă Metodologia acordării finanţărilor nerambursabile din fondurile bugetului local al municipiului Tîrgu Mureş pentru acțiuni/programe/proiecte culturale, conform anexei care face parte integrantă din prezenta hotărâre.

**Art. 2.** Se aprobă numirea Comisiei de selecție și a Comisiei de soluționare a contestațiilor prin Dispoziție de Primar.

**Art. 3.** Se aprobă remunerarea specialiștilor externi din Comisia de selecție ( 3 pers.) cu suma de 2. 000 de lei brut/persoană și a celor din Comisia de soluționare a contestațiilor ( 3 pers.) cu 1.000 lei brut/persoană.

**Art .4.** Se aprobă ca termen limită de depunere a solicitărilor de finanţare nerambursabilă de la Bugetul local a Programelor/Proiectelor/Acțiunilor culturale pentru anul 2021 data de \_\_\_\_\_\_\_\_\_

**Art. 5.** De la data adoptării prezentei hotărâri se abrogă HCL nr. 89/2018 și HCL nr.48/2020.

**Art. 6.** Cu aducerea la îndeplinire a prevederilor prezentei hotărâri se încredinţează Executivul Municipiului Târgu Mureş prin Serviciulactivități Culturale, sportive, de tineret și locativ și Direcția economică. \_\_\_\_\_\_\_\_\_\_\_\_\_

**Art. 7.** În conformitate cu prevederile art. 252, alin. 1, lit. c și ale art. 255 din O.U.G. nr. 57/2019 privind Codul Administrativ precum și ale art. 3, alin. 1 din Legea nr. 554/2004, privind contenciosul administrativ, prezenta Hotărâre se înaintează Prefectului Judeţului Mureş pentru exercitarea controlului de legalitate.

**Art. 8.** Prezenta hotărâre se comunică:

 \_\_\_\_\_\_\_\_\_

 \_\_\_\_\_\_\_\_\_

**Viză de legalitate,**

 **Secretar general al Municipiului Târgu Mureș,**

 **Soós Erika**

**\*Actele administrative sunt hotărârile de Consiliu local care intră în vigoare şi produc efecte juridice după îndeplinirea condiţiilor prevăzute de art. 129, art. 139 din O.U.G. nr. 57/2019 privind Codul Administrativ**